O’ZBEKISTON RESPUBLIKASI VAZIRLAR MAHKAMASINING

QARORI

**DAVLAT KORXONALARINI OCHIQ TURDAGI AKTSIONERLIK JAMIYaTLARIGA AYLANTIRISHGA OID TASHKILIY CHORA-TADBIRLAR TO’G’RISIDA**

*(O’zbekiston Respublikasi Hukumatining qarorlari to’plami, 1995 y., 6-son, 21-modda; O’zbekiston Respublikasi Qonun hujjatlari to’plami, 2001 y., 5-son, 26-modda; O’zbekiston Respublikasi Qonun hujjatlari to’plami, 2001 y., 15-16-son, 106-modda)*

O’zbekiston Respublikasi Prezidentining «Davlat mulki bo’lgan korxonalarni aktsiyalashtirishni jadallashtirish va qimmatli qog’ozlar bozorini takomillashtirish chora-tadbirlari to’g’risida» 1995 yil 12 iyundagi PF-1164-son [Farmonini](http://www.lex.uz/pages/GetAct.aspx?lact_id=182160)bajarish yuzasidan Vazirlar Mahkamasi qaror qiladi:

1. Davlat korxonalarini ochiq turdagi aktsionerlik jamiyatlariga aylantirish [Tartibi](http://www.lex.uz/pages/GetAct.aspx?lact_id=429320&ONDATE=15.06.1995" \l "429400)1-ilovaga muvofiq tasdiqlansin. O’zbekiston Respublikasi Davlat mulki qo’mitasi Adliya vazirligi bilan birgalikda davlat korxonasini qayta tashkil etish natijasida tuzilgan ochiq turdagi aktsionerlik jamiyatining [Namunaviy ustavini](http://www.lex.uz/pages/GetAct.aspx?lact_id=914230), shuningdek, xususiylashtirishning [Namunaviy rejasini](http://www.lex.uz/pages/GetAct.aspx?lact_id=913970)ikki hafta muddatda tasdiqlansin.

2. Iqtisodiyot tarmoqlari bo’yicha qayta tashkil etilayotgan davlat korxonalari aktsiyalarini chiqarishning 1995 yil uchun jadvali 2-ilovaga[\*](http://www.lex.uz/pages/GetAct.aspx?lact_id=429320" \l "951805) muvofiq tasdiqlansin. Xo’jalik uyushmalarining (korporatsiyalar, kontsernlar va korxonalar boshqa birlashmalarining) rahbarlari aktsiyalar chiqarishning ob’ektlar bo’yicha ishlab chiqilgan jadvalini bir hafta muddatda O’zbekiston Respublikasi Davlat mulki qo’mitasiga taqdim etsin.

\* 2-ilova berilmaydi.

3. O’zbekiston Respublikasi Davlat mulki qo’mitasi, Adliya vazirligi, Qoraqalpog’iston Respublikasi Vazirlar Kengashi, viloyatlar va Toshkent shahar hokimlari xo’jalik uyushmalari va tashkilotlari bilan birgalikda 1, 2-ilovalar talablariga muvofiq davlat korxonalarini aktsionerlik jamiyatlariga aylantirilishini, ularning va aktsiyalar chiqarilishining ro’yxatdan o’tkazilishini ta’minlasinlar.

*[Oldingi](http://www.lex.uz/pages/GetAct.aspx?lact_id=429320&ONDATE=15.06.1995%2000" \l "429349) tahrirga qarang.*

*(4-band O’zbekiston Respublikasi Vazirlar Mahkamasining 2001 yil 22 avustdagi 347-sonli [qaroriga](http://www.lex.uz/pages/GetAct.aspx?lact_id=363412&ONDATE=22.08.2001" \l "363854)muvofiq o’z kuchini yo’qotgan—O’R QHT, 2001 y., 15-16-son, 106-modda)*

*[Oldingi](http://www.lex.uz/pages/GetAct.aspx?lact_id=429320&ONDATE=15.06.1995%2000" \l "429354) tahrirga qarang.*

*(5-band O’zbekiston Respublikasi Vazirlar Mahkamasining 1998 yil 30 iyundagi 272-sonli qaroriga muvofiq o’z kuchini yo’qotgan)*

*[Oldingi](http://www.lex.uz/pages/GetAct.aspx?lact_id=429320&ONDATE=15.06.1995%2000" \l "952171) tahrirga qarang.*

6. O’zbekiston Respublikasi Davlat mulki qo’mitasi va «Vaqt» Milliy depozitariysi qisqa muddatlarda Milliy depozitariyning hududiy filiallarini va ro’yxatdan o’tkazish punktlarini ko’paytirish chora-tadbirlarini ko’rsinlar.

*(6-bandning birinchi xatboshi O’zbekiston Respublikasi Vazirlar Mahkamasining 1999 yil 21 maydagi 263-sonli [qaroriga](http://www.lex.uz/pages/GetAct.aspx?lact_id=299464&ONDATE=21.05.1999%2000" \l "299698)muvofiq o’z kuchini yo’qotgan)*

7. O’zbekiston Respublikasi Moliya vazirligi Davlat soliq qo’mitasi bilan birgalikda qiymatli qog’ozlar bilan operatsiyalardan soliq olish Tartibini ikki hafta muddatda tasdiqlansin va manfaatdor tashkilotlarga yetkazsin.

8. O’zbekiston Respublikasi Markaziy banki va Moliya vazirligi respublika aktsionerlik jamiyatlari aktsiyalari bo’yicha xorijiy yuridik va jismoniy shaxslar olishgan dividendlarni repatriatsiya qilish tartibi to’g’risida bir oy muddatda Vazirlar Mahkamasiga takliflar kiritsinlar.

9. O’zbekiston Respublikasi Davlat mulki qo’mitasi, Moliya vazirligi va Markaziy banki o’n kun muddatda, xalqaro moliya institutlari tavsiyanomalarini hisobga olgan holda, investitsiya fondlari to’g’risida [Nizom](http://www.lex.uz/pages/GetAct.aspx?lact_id=447610" \l "447640)loyihasini ishlab chiqsinlar va Vazirlar Mahkamasiga kiritsinlar. Xususiylashtirilgan korxonalar aktsiyalarining 30 foizgachasini, ularning nominal qiymati bo’yicha, investitsiya fondlariga ajratish nazarda tutilsin, bunda ular bitta investitsiya fondiga 10 foizdan oshmasligi kerak.

10. Mazkur qarorning bajarilishini nazorat qilish O’zbekiston Respublikasi Bosh vazirining o’rinbosari V. A. CHjen zimmasiga yuklansin.

Qarorning qanday bajarilayotganligi 1995 yilning oktyabrida ko’rib chiqilsin.

**Vazirlar Mahkamasining Raisi I. KARIMOV**

Toshkent sh.,

1995 yil 15 iyunь

221-son

*[Oldingi](http://www.lex.uz/pages/GetAct.aspx?lact_id=429320&ONDATE=15.06.1995%2000" \l "429400) tahrirga qarang.*

*(1-ilova O’zbekiston Respublikasi Vazirlar Mahkamasining 2001 yil 9 martdagi 119-sonli [qaroriga](http://www.lex.uz/pages/GetAct.aspx?lact_id=296657&ONDATE=09.03.2001" \l "296685)muvofiq o’z kuchini yo’qotgan)*